કૈરાના સીટ આરએલડીને આપવામાં આવી હતી. જેમના ઉમેદવાર તબસ્સુમ બેગમ આ વિસ્તારના રાજકીય પરિવારમાંથી આવ્યા હતા અને તે ભાજપ સિવાય દરેક રાજકીય પક્ષ સાથે સંકળાયેલા હતા. તબસ્સુમને પસંદ કરવામાં વિપક્ષ અને ખાસ કરીને આરએલડીએ બે મુદ્દાઓ આગળ ધર્યા હતા, એક, મુસ્લિમ ઉમેદવાર તેના સમુદાયના મતદારોને મજબૂત બનાવવાની સાથે હિન્દુ મતદારોમાં જાતિ અને ઉપજાતિઓ વચ્ચે વિપરીત ધ્રુવીકરણને પણ વેગ આપે છે એવી ધારણાને તબસ્સુમ પડકારે છે. અને બીજુ, આરએલડીના દ્રષ્ટિકોણથી તબસ્સુમ બેગમ ગુર્જર પછાત જાતિની છે અને તેથી તે સંદેશો આપવામાં ઉપયોગી બને છે કે તેની પાર્ટી જાટનું વર્ચસ્વ ધરાવતી પાર્ટી નથી. અહી હારી ગયા છતા ભાજપને બંને બેઠકો પર નોંધપાત્ર સંખ્યામાં મત મળ્યા હતા જે પશ્ર્ચિમ યુપીમાં ભાજપની સાબુત તાકાત બતાવે છે.